徐豁

徐豁（），字萬同，东莞郡姑幕县（今山东省诸城市）人，晉朝太子左衞率徐邈之子，中散大夫徐廣之侄《宋書》卷92：徐豁字萬同，東莞姑幕人也，中散大夫廣兄子。父邈，晉太子左衞率。豁晉安帝隆安末，為太學博士。桓玄輔政，為中外都督，豁議：「致敬唯內外武官，太宰、司徒，並非軍職，則琅邪王不應加敬。」玄諷中丞免豁官。玄敗，以為祕書郎，尚書倉部郎，右軍何無忌功曹，仍為鎮南參軍，又祠部，永世令，建武司馬，中軍參軍，尚書左丞。永初初，為徐羨之鎮軍司馬，尚書左丞，山陰令。歷二丞三邑，精練明理，為一世所推。元嘉初，為始興太守。三年，遣大使巡行四方，并使郡縣各言損益，豁因此表陳三事，其一曰：「郡大田，武吏年滿十六，便課米六十斛，十五以下至十三，皆課米三十斛，一戶內隨丁多少，悉皆輸米。且十三歲兒，未堪田作，或是單迥，無相兼通，年及應輸，便自逃逸，既遏接蠻、俚，去就益易。或乃斷截支體，產子不養，戶口歲減，實此之由。謂宜更量課限，使得存立。今若減其米課，雖有交損，考之將來，理有深益。」其二曰：「郡領銀民三百餘戶，鑿坑採砂，皆二三丈，功役既苦，不顧崩壓，一歲之中，每有死者。官司檢切，猶致逋違，老少相隨，永絕農業，千有餘口，皆資他食，豈唯一夫不耕，或受其饑而已。所以歲有不稔，便致甚困。尋臺邸用米，不異於銀，謂宜准銀課米，即事為便。」其三曰：「中宿縣俚民課銀，一子丁輸南稱半兩。尋此縣自不出銀，又俚民皆巢居鳥語，不閑貨易之宜，每至買銀，為損已甚。又稱兩受入，易生姦巧，山俚愚怯，不辨自申，官所課甚輕，民以所輸為劇。今若聽計丁課米，公私兼利。」在郡著績，太祖嘉之，下詔曰：「始興太守豁，潔己退食，恪居在官，政事修理，惠澤沾被。近嶺南荒弊，郡境尤甚，拯卹有方，濟厥饑饉，雖古之良守，蔑以尚焉。宜蒙褒賁，以旌清績，可賜絹二百匹，穀千斛。」五年，以為持節、督廣交二州諸軍事、寧遠將軍、平越中郎將、廣州刺史。未拜，卒，時年五十一。太祖又下詔曰：「豁廉清勤恪，著稱所司，故擢授南服，申其才志。不幸喪殞，朕甚悼之。可賜錢十萬，布百匹，以營葬事。」。

晉安帝隆安末年，徐豁擔任太學博士。桓玄控制朝政時將徐豁免官。桓玄被劉裕擊敗後，徐豁先後擔任祕書郎、尚書倉部郎、右軍何無忌功曹、鎮南參軍、祠部、永世令、建武司馬、中軍參軍、尚書左丞。永初初年，擔任徐羨之鎮軍司馬、尚書左丞、山陰令。

元嘉初年，擔任始興太守。元嘉五年（428年），在上任持節、督廣交二州諸軍事、寧遠將軍、平越中郎將、廣州刺史前去世，時年五十一歲。

 延伸阅读 


参考文献

Category:东晋官员
Category:刘宋官员
Category:东莞徐氏